Държавен вестник, бр. 69, 2010 г., стр. 75

БРОЙ  69	
Д Ъ Р Ж А В Е Н  В Е С Т Н И К 	
СТР.  75  
да се пристъпи към дезинфекция с антисептик 
на алкохолна основа, ръцете се измиват с вода 
и сапун, след което внимателно се подсушават.
Не е необходимо миене на видимо чистите 
ръце преди и след хигиенната дезинфекция. 
Миенето на ръцете уврежда кожата много по­
вече от дезинфекцията. Сапуните и детергентите 
повишават рН на кожата, редуцират липидното 
съдържание, увеличават трансепидермалното 
отделяне на вода и могат да благоприятстват 
разпространението на микроорганизми. Анти­
септиците дразнят кожата в по-малка степен, 
особено ако съдържат омазнители, които играят 
ролята на защитен филм. 
Хигиенна дезинфекция на ръцете се пре­
поръчва:
Преди чисти дейности:
– работа с опаковки със стерилни материали, 
за да се предпази опаковката от контаминиране 
с болестотворни микроорганизми;
– преди подготовка на инфузии, инжекции, 
лекарствени продукти, които са произведени 
стерилни;
– преди работа с инфузионни системи и 
дренажи, като вкарване на лекарствени про­
дукти в тях;
– преди манипулации по пациента, напр. 
хигиена на устата и др.;
– преди поставяне на ръкавици при смяна 
на превръзка и инвазивни процедури;
– преди работа с храни;
– преди работа с чисти предмети: принадлеж­
ности за обгрижване на болния, чисто бельо;
– преди влизане в изолационни помещения;
– преди влизане в зоните на операционните 
зали;
– преди опаковане на стерилни материали.
След нечисти дейности:
– след сваляне на ръкавици;
– след директен контакт с контаминирани 
предмети: мръсно бельо, отпадъци, използвани 
принадлежности, дихателни апарати – маски 
и шлангове;
– преди напускане на изолационно поме­
щение.
Техника за дезинфекция на ръцете – Стан­
дартен метод за втриване на дезинфектант с 
цел хигиенна дезинфекция на ръцете по CEN/
EN 1500
1. стъпка:   Лицето на едната длан в лицето 
на другата длан;
2. стъпка: Лицето на дясната длан в гърба 
на лявата длан и лицето на лявата длан в гърба 
на дясната длан;
3. стъпка: Лицето на едната длан в лицето 
на другата длан, но с раздалечени и препли­
тащи се пръсти;
4. стъпка: Гърбът на пръстите в лицето на 
срещуположната длан при сключени пръсти;
5. стъпка: Кръгово втриване на десния палец 
в затворената лява длан и обратно;
6. стъпка: Кръгово втриване в срещуположни 
посоки на върховете на пръстите на дясната 
ръка в лицето на лявата длан и обратно;
Дезинфектантът се втрива в голите (без 
пръстени, гривни и пр.) и сухи ръце енергично, 
в продължение на 30 секунди и по гореописа­
ния начин, до китките. Движенията на всяка 
от стъпките се повтарят по 5 пъти. След при­
ключване на 6-ата стъпка отделните стъпки се 
повтарят до достигане на необходимото време. 
При нужда може да се вземе още дезинфектант. 
Необходимо е ръцете да останат влажни през 
цялото времетраене на процедурата.
Pаздел ХVI
Хирургична дезинфекция на ръцете
При хирургична дезинфекция се препоръчва 
следването на двуфазен подход:
1. Първа фаза  
Кратко миене с течен сапун, максимум 1 
минута, защото след миене се покачва броят 
на микроорганизмите. Не се използват четки, 
за да не се наранява кожата. Следва изплаква­
не с течаща вода, като ръцете се държат над 
нивото на лакътя; подсушаване с чиста кърпа 
без власинки (хартиена салфетка), която не 
е нужно да е стерилна. Ноктите и върховете 
им внимателно се изчеткват еднократно със 
стерилна четка и течен сапун в началото на 
работния ден. 
2. Втора фаза
Дезинфекция на ръцете: взема се антисептик 
за ръце в достатъчно количество – 15 – 25 ml 
и най-малко 1 мин. старателно се втрива 
върху цялата повърхност на основата на ръце­
те, китките, частта на ръцете до над лакътя. 
Внимава се действието на дезинфектанта да е 
достатъчно, особено в така наречените зони на 
„сянката“, в които най-често попадат палците 
и върховете на пръстите. Повторно се взема 
същото количество дезинфектант и най-малко 
2 мин. се втрива по цялата повърхност на ос­
новата на ръцете, китките и частта на ръцете 
до под лакътя.
През цялото време на втриването на дезин­
фектанта ръцете се поддържат мокри (т.е. в 
продължение на 3 до 5 мин.). След това ръцете 
се оставят да изсъхнат, като се държат нагоре и 
не се подсушават. Избягва се всякакъв допир. 
Със сухи ръце се поставят стерилни ръкавици.
Въздействието на дезинфектанта е 3 часа, 
затова след това време използваните ръкавици 
се свалят внимателно, встрани от пациента и 
масичката със стерилни инструменти. Хирур­
гичната дезинфекция се повтаря, като след 
изсъхване на ръцете се поставят нови стерилни 
ръкавици.
Между последователни операции в рамките 
на един оперативен ден се допуска обработка 
на ръцете само по фаза ІІ.
Извършването на хирургична дезинфекция 
на ръцете с антисептичен препарат и вода не 
се препоръчва, тъй като питейната вода може